Ranheim kirke

Ranheim kirke er en korskirke fra 1933 i Trondheim kommune, Trøndelag fylke. Kirken er tegnet av arkitekt Roar Tønseth. Byggverket er i mur og har 300 plasser. Den er utsmykket av Ingrid Kiær. Det er kirkegård ved kirken. Historikk Ved kgl.res. av 2. november 1896 ble det tillatt å bygge et kapell på Ranheim gårds grunn, innviet 20. april 1898. Dette kapellet skulle få mindre enn en menneskealder. Straks etter midnatt den 25. januar 1932 slo lynet ned og i løpet av en times tid brant bygningen ned til grunnen. Ved kgl.res. av 11. november 1932 ble det nye kapellet for Ranheim kapelldistrikt tillat oppført på en annen lokasjon enn den første. Den nye kirken ligger høyere og friere. Referanser Litteratur «Kirkene på Ranheim». Strinda bygdebok. 2. Trondheim: Bygdebokkomitéen. 1947. s. 204–207. Alf Henry Rasmussen (1993). «Ranheim kirke». Våre kirker. Norsk kirkeleksikon. Kirkenær: Vanebo forlag. s. 263. ISBN 82-75-27022-7. Eksterne lenker (no) «Ranheim kirke». Kirkesøk. Den norske kirke. (no) «Ranheim kirke». Kulturminnesøk. Riksantikvaren – Direktoratet for kulturminneforvaltning.